Diari Oficial de la Generalitat Valenciana


Sumari del DOGV 7534, del 27-05-2015 (2015/4730)

RESOLUCIÓ de 18 de maig de 2015, de la Direcció General de Justícia, per la qual es resol definitivament el concurs de trasllat per a cobrir llocs de treball vacants existents en les diferents unitats administratives creades en l'àmbit territorial de la Comunitat Valenciana, convocat per Resolució de 12 de febrer de 2015.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7534

Data del DOGV
:   27-05-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/4730


Data del document
:   18-05-2015

Organisme emissor
:   Conselleria de Governació i Justícia

Tipus de document
:   Resolució

Anàlisi jurídica

 Descriptors 

:   * Conselleria de Governació i Justícia
    * funcionari

RESOLUCIÓ de 18 de maig de 2015, de la Direcció General de Justícia, per la qual es resol definitivament el concurs de trasllat per a cobrir llocs de treball vacants existents en les diferents unitats administratives creades en l'àmbit territorial de la Comunitat Valenciana, convocat per Resolució de 12 de febrer de 2015. [2015/4730]  
Vist l'expedient instruït com a conseqüència del concurs de trasllats convocat per Resolució de 12 de febrer (BOE 3 de març de 2015 i correcció d'errors en el de 10 de març), per a cobrir llocs de treball vacants existents en les diferents unitats administratives creades en l'àmbit territorial de la Comunitat Valenciana  
Esta direcció general, de conformitat amb el que disposa el títol VIII de la Llei Orgànica 19/2003, de 23 de desembre, de modificació de la Llei Orgànica 6/1985, d'1 de juliol, del Poder Judicial, l'article 43 i següents i la disposició derogatòria única del Reglament d'ingrés, provisió de llocs de treball i promoció professional del personal funcionari al servici de l'Administració de Justícia, aprovat per Reial Decret 1451/2005, de 7 de desembre, ha disposat:  
  
Primer  
Fer públiques en l'annex d'esta resolució les destinacions que amb caràcter definitiu han sigut adjudicades als funcionaris que han participat en el concurs de trasllats convocat per resolució de la data mencionada anteriorment, que es corresponen amb els detallats en l'annex I de la resolució de convocatòria.  
  
Segon  
Excloure del concurs de trasllats els funcionaris que es detallen en la pàgina Web de la Direcció General de Justícia de la Generalitat Valenciana (www.gov.gva.es/web/justicia/concursos-de-traslados).  
  
Tercer  
Declarar caducades les instàncies presentades pels participants en el present concurs que no han obtingut destinació, per la qual cosa no seran tingudes en compte en futurs concursos de trasllats.  
  
Quart  
Per als funcionaris que es troben en actiu, en servicis especials o en excedència voluntària per l'atenció de familiars i no reingressen en cap dels cossos o escales a què es referix el present concurs, no incloent-se en eixe punt els funcionaris que es troben reingressats provisionals, els cessaments tindran efectes el 31 de maig de 2015, i els interessats hauran de comparéixer el dia 1 de juny en les seus de la Direcció General de Justícia esmentades en el punt sext de la present resolució, a fi de formalitzar-los.  
  
Quint   
La presa de possessió de la nova destinació obtinguda per concurs, per als funcionaris indicats en el punt anterior, es produirà en els tres dies naturals següents al cessament, si no hi ha canvi de localitat del funcionari, o en els huit dies naturals següents si implica canvi de localitat dins de la Comunitat Autònoma, i vint dies naturals si implica canvi de comunitat autònoma, a excepció de la Comunitat Autònoma de Canàries, Comunitat Autònoma d'Illes Balears, Ciutat de Ceuta i Ciutat de Melilla, en que serà d'un mes, tant si el lloc de treball en les illes o en les ciutats és el d'origen com si és el de destinació. El termini possessori serà retribuït per l'Administració competent respecte a la plaça obtinguda en concurs.  
No obstant això, per als funcionaris que estiguen exercint un lloc de treball en comissió de servicis, als efectes dels terminis possessoris, s'entendrà per «localitat del funcionari» aquella en què estiguen prestant servicis efectivament. Si contínua en el mateix centre de destinació, el dia del cessament i el de presa de possessió seran successius.  
  
Sext  
Si la resolució comporta reingrés al servici actiu a l'Administració de Justícia en els cossos o escales de Gestió Processal i Administrativa, Tramitació Processal i Administrativa o Auxili Judicial, procedents des de les situacions administratives d'excedència voluntària per prestació de servicis en el sector públic, excedència voluntària per interés particular, excedència voluntària per agrupació familiar o suspensió de funcions, el termini possessori serà de vint dies naturals i haurà de computar-se des del dia de la publicació d'esta resolució en el Boletín Oficial del Estado.  
Este termini possessori no serà retribuït.  
Amb caràcter general, els funcionaris interins que actualment ocupen les places que han sigut adjudicades i aquells igualment afectats per la resolució del concurs, cessaran, excepte supòsits excepcionals a determinar per la Direcció General de Justícia que seran notificats individualment a cada òrgan judicial afectat, el dia 31 de maig de 2015.  
  
No obstant això, en els casos de funcionaris que reingressen al servici actiu com a conseqüència de la resolució del concurs i prenguen possessió amb anterioritat a les dates esmentades anteriorment, els funcionaris interins afectats cessaran amb motiu de les esmentades preses de possessió  
Per a la formalització dels documents de cessament i/o presa de possessió, hauran de personar-se en les seus de la Conselleria de Governació i Justícia que es detallen a continuació i corresponguen, per raó de la província on esta destinada la plaça adjudicada:  
  
Direcció Territorial d'Alacant  
Rambla de Méndez Núñez, núm. 41-2a planta  
03404 Alacant  
  
Direcció Territorial de Castelló  
C/ Major, núm. 76  
12991 Castelló de la Plana  
  
Direcció General de Justícia  
Complex Administratiu Nou d'octubre. Torre 4, 2a planta  
C/ Castán Tobeñas, núm.77  
46451 València  
  
Els horaris en què hauran d'efectuar-se les compareixences en les mencionades seus són els següents:  
  
Formalització dels cessaments:  
Dia 1 de juny de 2015 de 11.00 a 14.00 hores  
  
Formalització de les preses de possessió (en els dies de termini possessori):  
Horari: de 09.00 a 10.00 hores  
  
Contra esta resolució podrà interposar-se un recurs potestatiu de reposició davant de la Direcció General de Justícia, en el termini d'un mes, o contenciós administratiu davant dels jutjats contenciosos administratius de la ciutat de València en el termini de dos mesos comptats des de l'endemà de la seua publicació en el Boletín Oficial del Estado.  
  
  
València, 18 de maig de 2015.- El director general de Justícia, Julián Ángel González Sánchez.